“3 หุ้นตระกูลป.” วิ่งคึก รับน้ำมันพุ่ง! เศรษฐกิจโลกฟื้น-เงินทุนไหลเข้า
“3 หุ้นตระกูลป.” วิ่งคึก รับน้ำมันพุ่ง! เศรษฐกิจโลกฟื้น-เงินทุนไหลเข้า
23 พ.ย. 2563

ผู้สื่อข่าวรายงานว่า กลุ่มหุ้นในเครือ ปตท. บวกคึก นำโดย บริษัท ปตท. จำกัด (มหาชน) หรือ PTT ณ เวลา 11.12 น. ราคาหุ้น อยู่ที่ระดับ 39.75 บาท บวก 1.50 บาท หรือ 3.92% สูงสุดที่ระดับ 40.00 บาท ต่ำสุดที่ระดับ 38.75 บาท มูลค่าการซื้อขาย 2.22 พันล้านบาท
ตามมาด้วยราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 97.75 บาท บวก 4.00 บาท หรือ 4.27% สูงสุดที่ระดับ 98.25 บาท ต่ำสุดที่ระดับ 94.50 บาท ด้วยมูลค่าการซื้อขาย 1.32 พัรล้านบาท
ส่วนราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 56.50 บาท บวก 2.00 บาท หรือ 3.67% สูงสุดที่ระดับ 57.00 บาท ต่ำสุดที่ระดับ 54.75 บาท ด้วยมูลค่าการซื้อขาย 765.95 ล้านบาท
บล.ไอร่า  ระบุในบทวิเคราะห์วันนี้(23 พ.ย.63) ว่า แนะทยอยซื้อสะสม Commodity Play (พลังงาน, น้ำมัน, โรงกลั่น และปิโตรเคมี) PTT, PTTEP, PTTGC, TOP และ IVL รับแนวโน้มเศรษฐกิจโลกฟื้นตัวจากความขัดแย้งระหว่างสหรัฐและต่างประเทศที่มีแนวโน้มลดลง หลังนายโจ ไบเดน ชนะการเลือกตั้ง ปธน. สหรัฐ คาดเป็นปัจจัยหนุนในระยะกลาง ยาว ต่อการค้าและเศรษฐกิจโลก คาดช่วยให้การส่งออกประเทศต่างๆ กลับมาดีขึ้น และเก็งกำไรระยะสั้นหุ้นในกลุ่ม Blue Chip (AOT, SCC, PTT, KBANK, CPALL และ ADVANC) รับแนวโน้มกระแสเงินทุนต่างชาติไหลกลับ
บล.ฟินันเซีย ไซรัส แนวโน้มตลาดวันนี้ SET Index จะแกว่งตัวในกรอบ Sideways ในกรอบ 1,380-1,400 จุด โดยระยะสั้นอาจมีแรงขายออกมาสลับหลังจากดัชนีปรับตัวขึ้นแรงและเร็ว 16% MTD อย่างไรก็ตามคาดว่ากระแสเงินทุนที่ยังอยู่ในทิศทางไหลเข้าหลังจากมีพัฒนาการเรื่องวัคซีน COVID-19 รวมถึงล่าสุด Pfizer &amp; BioNTech ได้ยื่นขอใช้งานฉุกเฉินต่อ FDA แล้ว คาดยังคงหนุนให้ SET Index ยังมีแนวโน้มปรับขึ้น
กลยุทธ์ : เก็งกำไรหุ้นที่ยัง Laggard และเกาะไปกับกระแสเงินทุนที่ไหลเข้า//รอทยอยสะสมหุ้นพื้นฐานช่วงตลาดพักฐาน
ด้านราคาน้ำมันดิบ NYMEX เพิ่มขึ้น 41 เซนต์ หรือ 1% ปิดที่ 42.15 ดอลลาร์/บาร์เรล หลังบริษัทเบเกอร์ ฮิวจ์ ผู้ให้บริการขุดเจาะน้ำมันของสหรัฐเผยว่า แท่นขุดเจาะน้ำมันในสหรัฐที่มีการใช้งานลดลง 5 แท่น เป็น 231 แท่นในสัปดาห์ที่ผ่านมา